CELEX: 32022D1045
Language: sk
Date: 2022-06-28 00:00:00
Title: Rozhodnutie Politického a bezpečnostného výboru (SZBP) 2022/1045 z 28. júna 2022, ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/1/2022)

30.6.2022   
               
               
                  SK
               
               
                  Úradný vestník Európskej únie
               
               
                  L 173/75
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2022/1045
         z 28. júna 2022,
         ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/1/2022)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na jednotnú akciu Rady 2005/889/SZBP z 25. novembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1), a najmä na jej článok 10 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Podľa článku 10 ods. 1 jednotnej akcie 2005/889/SZBP sa Politický a bezpečnostný výbor (PBV) poveruje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického riadenia pomocnej hraničnej misie Európskej únie na hraničnom priechode v Rafahu (EU BAM Rafah) vrátane rozhodnutia o vymenovaní vedúceho misie.
                  
               
                     (2)
                  
                  
                     PBV 13. októbra 2020 prijal rozhodnutie (SZBP) 2020/1548 (2), ktorým bol pán Mihai-Florin BULGARIU vymenovaný za vedúceho misie EU BAM Rafah na obdobie od 1. novembra 2020 do 30. júna 2021.
                  
               
                     (3)
                  
                  
                     Rada 28. júna 2021 prijala rozhodnutie (SZBP) 2021/1065 (3), ktorým sa predlžuje mandát misie EU BAM Rafah do 30. júna 2022.
                  
               
                     (4)
                  
                  
                     PBV 1. júla 2021 prijal rozhodnutie (SZBP) 2021/1127 (4), ktorým sa mandát pána Mihaia-Florina BULGARIA ako vedúceho misie EU BAM Rafah predĺžil od 1. júla 2021 do 30. júna 2022.
                  
               
                     (5)
                  
                  
                     Rada 27. júna 2022 prijala rozhodnutie (SZBP) 2022/1017 (5) o predĺžení mandátu misie EU BAM Rafah do 30. júna 2023.
                  
               
                     (6)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pána Mihaia-Florina BULGARIA ako vedúceho misie EU BAM Rafah do 30. júna 2023,
                  
               PRIJAL TOTO ROZHODNUTIE:
         
            Článok 1
            Mandát pána Mihaia-Florina BULGARIA ako vedúceho misie EU BAM Rafah sa týmto predlžuje na obdobie od 1. júla 2022 do 30. júna 2023.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. júla 2022.
         
         
            V Bruseli 28. júna 2022
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 327, 14.12.2005, s. 28.
         
            (2)  Rozhodnutie Politického a bezpečnostného výboru (SZBP) 2020/1548 z 13. októbra 2020 o vymenovaní vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/2/2020) (Ú. v. EÚ L 354, 26.10.2020, s. 5).
         
            (3)  Rozhodnutie Rady (SZBP) 2021/1065 z 28. júna 2021, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (Ú. v. EÚ L 229, 29.6.2021, s. 11).
         
            (4)  Rozhodnutie Politického a bezpečnostného výboru (SZBP) 2021/1127 z 1. júla 2021, ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/1/2021) (Ú. v. EÚ L 244, 9.7.2021, s. 1).
         
            (5)  Rozhodnutie Rady (SZBP) 2022/1017 z 27. júna 2022, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (Ú. v. EÚ L 170, 28.6.2022, s. 74).